Tamali

Tamale n-nyɛ Northern region din be Ghana la tinzuɣu. Saha ŋɔ Tamali nyɛla furila ni nyo n-kpa tiŋ' shɛli zaŋ chaŋ daabiligu polo West Africa yaɣili zaa. Suhudoo be Tamali ka mali tahama pam n-zaŋ ti daabihi. Tamalinima biɛh' suŋ ni saamba gbubibu polo nyɛla sokam ni di shɛhira ka lahi kpaŋsiri zosimli. Tamali m-pahi tiŋ' kara dibaata din galisi Ghana. Ninvuɣ' biɛlim kamani 950,124 m-be Tamali. Di daadam biɛlim gbirisim nyɛla  people/km². Di lahi nyɛla tiŋ' shɛli din zoori pam n-gari tinsi zaa din be West Africa. Tamalinima nyɛla ban nyee yo pukparilim, daabiligu n-lahi mali gumdi mibu mini kpakahili shitɔri. Pal' daa yila Kumahi n-kpa yaɣili ŋɔ n-ti gari Tamali tiŋ' puuni n-chaŋ Bolgatanga, ka pal' chira yiri wulimpuɣili ni wulimluɣili na n-ti tuɣi li. Ka Airport(aleepile paaki) gba beni.Tamali nyɛla din zooi musulinima ka di zuɣu che ka jiŋa kalinli zooi tiŋa maa ni. Jiŋa kamani; Afa Ajura Jiŋli (Ambariyyah jiŋli), Ahmadiyyah jiŋli, Zaamiɣu jiŋli (Central Mosque) ni Afa Basha jiŋli (Nuuria mosque) n-ti pahi Mal-haliya jiŋli (Afa Issah Bello) nyɛla niriba pam ni mi.

Tamali mali zuliya balibu pam amaa Dagbamba n-galisi pam n-gari balli kam ban be Tamali.

 Taarihi 
Tamali bɛla Ghana tudu polo, ka lahi za Ghana Tiŋzuɣiri ata sunsuuni tum kurumbuna saha. Di bala daansi ni Savannah Region, Upper West Region ni North East Region. Vihigu wuhuya ni Tamali lɛbigimsim biɛɣukulo puuni n-galisi gari tiŋ kam West Africa zaa. Vihigu lahi wuhuya ni daabiligu, kɔhimma ni damma lahi zooya pam Tamali. Tamali mali nanima pam, bɛ zuɣulana n-nyɛ Gukpe-naa. Gukpɛɣu mali tiŋkpansi pam ka lɛbigimsim paari di zaa.

 Go n-gili 
Tamali mali alepile paaki titali ka di bi waɣa ni Tamali tiŋpuuni. Alepile paaki ŋɔ n-zani ti tudu yaɣa ŋɔ zaa.

Di mali alepilenima ka bɛ chani Ankara, ka lahi mali alepilenima ka bɛ yiri Ankara kanna Tamali. Alepilenima ŋɔ shɛŋa n-nyɛ

 Africa World Airlines
 Passion Airlines

Tamali lahi mali lɔra bee loorinima kpɛbu shee, ka a yi yɛn go n-chaŋ Ghana tiŋzuɣu n-nya a ni tooi nya di loori ka di bi muɣisi a. Tamali mali lɔra ka di kuni tiŋsi kamani Ankara, Kumahi, Sunyani, Tema, Cape Coast,Takoradi, Ho, Bolgatanga, Wa, ni tiŋ shɛŋa din pahi. Loori teesanima shɛŋa n-nyɛ Metro Mass teesa, Bus Stop, Saŋkpaɣala teesa, VVIP Legion, Taxi Rank, Abaabuu teesa. Binshɛŋa nira ni ni tooi zaŋ n-gili Tamali n nyɛ;

Yellow Yellow: Di nyɛla cheche buɣim din nyɛ nabaata shɛli din ʒiri niriba anahi di puuni. Di yi ti niŋ ka daadama galisim paai niriba ayɔbu di puuni, bee n-yaɣi niriba anahi, din ŋuna di kpuɣimi yaɣi maa. Di kamanima zooya pam kamani; zaɣ' piɛlli, zaɣ' dozim, zaɣ' ʒee, zaɣ' sabinli, zaɣ' vakahili ni din pahi.

Teezini (Taxi): Di nyɛla loori saɣisinli n-kpuɣiri niriba anahi m-pahi ŋun duhiri maa zuɣu anu.

 Mabi' Tinsi 
Tamali mali mabiligu ni zɔsimli zaŋ chaŋ tiŋsi din be tiŋduya ni polo. Lala tiŋsi maa n-nyɛ:

 Louisville, Kentucky din be United State of America la.
 Fada N'gourma din be Burkina Faso tiŋ gbani la.
 Commune II Niamey din be Niger tiŋgbani

 Shikuru baŋsim 
Tamali nyɛla din nyɛ baŋsim bɔbu shee n-ti sokam. Di mali karimbanima karinzɔŋ kara, shikuru bihi kura shikuruti nti pahi m mayaankalɛhi shikuruti. Tamali shikuruti galisim paagi 742 ka di puuni 94 n-nyɛ m mayaankalɛhi shikuruti, 304 primari shikuruti, 112 JHS shikuruti ni 14 SHS shikuruti. Tamali lahi mali nuuni tuumbaŋsim bɔhinbu shikuruti ka a ni tooi bɔhim baŋsim balibu kam n-di anfaani sɔhibiɛɣuni.

Karim pahi: Tamali shikuruti

 Ninvuɣu gahinda 
 Mahamudu Bawumia, bɛ dɔɣi o la yuuni 1963 ka o nyɛ tiŋgbani zuɣulaampaa nti Nana Akufu Addo ka lahi nyɛ siyaasa nira. 
 Haruna Iddrisu bɛ dɔɣi o la yuuni 1970 ka o nyɛ jintɔra zaŋ ti Tamale-South piibupiibu yaɣili n-lahi nyɛ toondana n-ti jintɔriba ban bi galisi jina duu.
 Sheikh Bayaan Ibrahim Basha
 Alhassan Yahaya Seini, alikaalimi mini legal aid kpɛma. 
 Mubarak Wakaso, yuuni 1990 ka bɛ dɔɣi o ka o nyɛ boliŋmɛri baŋda.
 Abdul Majeed Waris, bɛ dɔɣi o la yuuni 1991 ka o nyɛ boliŋmɛra.
 Fancy Gadam, yiliyiina ka bɛ dɔɣi o yuuni 1988. 
 Saeed Abubakar Zakaria. 
Abdul Rahman Baba, o nyɛla boli'ŋmɛra, bɛ dɔɣi la yuuni 1994 silimin gɔli July daa baa ayi dali

 Tuma 
Tuun'shɛŋa Tamali nim ni zooi kabi tumda n-nyɛ kpaluu tuma, teela, ni fita tali. Din lahi pahi n-nyɛ macheligu, nakɔhigu, daabiligu, tanmɛbo, kaapinta tuma, weera tuma, peenta tuma, anfooni yaabu tuma, kperigu kperibu tuma, bindira kɔhibu, loori duhibu tuma ni pukparilim.

 Dahi din be Tamali tingbani 
Tamali nyɛla tiŋ shɛli din mali dahi pam, Dahi maa shɛŋa n-nyɛ;

 Tamali Dakurili li 
Abaaboo daa 
Piikɔna daa
Lamashaɣu daa
Kakpaɣiyili daa
Guu daa (niɣi daa) 
Kalpohin daa 
Kukuo daa 

 Piibupiibu jintɔri yaɣa din be Tamali 
Tamali nyɛla tiŋ shɛli din mali piibupiibu yaɣa anahi; ŋan nima n-nyɛ:

 Tamali Central piibupiibu yaɣili
 Tamali North piibupiibu yaɣili
 Sagnarigu piibupiibu yaɣili
 Tamali South piibupiibu yaɣili

 Lahibali wuligibu teesa tuma duri 
Biɛɣu kulo kam Tamali tingbani lahibaya tuma duri kuli pahirimi, Lahibaya teesanima ŋɔ pula buyi, walansi (Radio) teesanima mini ninliha kpanjɔɣu (TV) teesanima.

TV teesa shɛŋa din be Tamali n-nyɛ;

 Sagani TV 
 NTV 
 Zaa TV 
 Might TV.

Radio teesa shɛŋa din be Tamali n-nyɛ;

 Fiila FM 89.3 Mhz 
 Radio Savanna 91.3 Mhz
 Zaa Radio 99.3 Mhz 
 Bishara Radio 97.7 Mhz 
 Justice FM 98.5 Mhz 
 Diamond 93.7 Mhz 
 North Star 92.1 Mhz
 Radio Tamale 91.7 Mhz
Kesmi FM 107.1 MHz
Neesim FM 100.1 MHz
Suhupiɛlli Radio 103.3 MHz
Gbangu FM 97.3 MHz
Amana Radio 96.3 MHz
123 Radio 99.7 MHz
ABC Radio 100.9 MHz
Angel FM 96.9 MHz 
Dagban Radio 102.5 
Kingdom Fm 
Tawasul FM 95.7

 Pal' dahi din be Tamali 

 Tamali zaŋ chaŋ Bolga palli
 Tamali zaŋ chaŋ Kumasi palli
 Tamali zaŋ chaŋ Salaga palli
 Tamali zaŋ chaŋ Naya (Yendi) palli
Tamali zaŋ chaŋ Nanton palli
Aboabo zaŋ chaŋ Nyohini palli
Aboabo zaŋ chaŋ Choggu palli
Tamali zaŋ chaŋ Daboya palli
Tamali zaŋ chaŋ Kumbungu palli
Tamali zaŋ chaŋ Tolon palli

 Fɔŋdi mini tiŋkpaŋsi 
Tamali bɔba pula bu nahi zuƔu. Bɔba maa n-nyɛ Tamali-north constituency, Tamali-south constituency, Tamali-central constituency n-ti pahi Sagnarigu constituency. Fɔŋdi mini tiŋkpaŋsi ŋan be constituency nim ŋɔ ni shɛŋa n-nyɛ Lamashaɣu, Jisonaayili, Banvim, Yapalisi, Katariga, Gumbihini, Chaŋli, Ni din kam kpalim.

 Yulimi Tamale fɔŋdi mini tiŋkpaŋsi zaa kpɛ

 Dundɔŋni Gomnanti 
Tamali mali la gominanti kpeen' so bɛ ni boli meyor la ka meyor maa sani yaa pam nyɛla din be o nuu ni ka o tumdi zaani gominanti. Mayor maa nyɛla Ghana tiŋgbani zuɣulana ni pii so ka o lee kuna ka kaansili (council) kpamba  ti saɣi ti o. Tɔ amaa punpɔŋɔ salo ban be Tamali yɛliya ni di tu ni di yi pa nyɛla salo zaa  piibu din yɛn kpaŋsi o kpamli maa ka che n-ti li dariza. Punpɔŋɔ Tamali mayor nyɛla Hon. Sule Salifu. maa nyɛla din zani ti dundɔŋ ni jintɔri duu (local Parliament) ka lahi zani ti dundɔŋ ni kpamba (local executive).

 Dundɔŋni Gɔmnanti Kura 
Hon Sule Salifu

 Saha Taɣibu Tamali puuni 
Tamali mali la shɛɣini mini wuuni yuuni kam puuni, ka di be koppen's climate pubu ni. Tamali saa piini la silimin goli April hali ti kpa September bee October ka di yaa be July mini August ni.

Wuuni mi piini la silimin gɔli November nti kpe April Piligu. 

Tamali mali la saha di baa ayi yuuni kam puuni. Dini n nyɛ

Siɣili Saha

Siɣili saha ka pukpariba gbandi ni bi kɔ. Saha ŋɔ, saa pilindi la mibu. Saa piligiri la silimin gɔli April zaŋ chaŋ silimin gɔli June, di saha pukpariba kɔya ka biri bimbira ka shaɣu naan shɛi. Shaɣu shɛɛri la silimin gɔli July hali ni silimin gɔli September sunsuuni.

Wuuni Saha

Saha ŋɔ ka pukpariba kpuɣiri bindira.

Wuuni pilindi la silimin gɔli October saha zaŋ hali ni silimin gɔli April. Di pilindimi ni wuntaŋ yaɣi yaɣi saha din gbai silimin gɔli October haali ni silimin gɔli December sunsuuni, ka kikaa mi dɛi hali ni silimin gɔli March. Din saha walugu gba dɛɛi n zaŋ kpɛ siɣili saha. Wuuni saha nyɛla tankpagbuligu ni tooi zooi pam ka di nyɛla mori mini tihi zaa kuumi.

 Feera duri din be Tamali 
Tamali nyɛla din mali feera duri pam, ka di pam nyɛla ban kpuɣiri tumtumdiba n niŋdi dinni. Di shɛŋa n-nyɛ Anashaara Tiles, Malitima n-ti pahi Wun-nam company Ltd.

 Krimmin pahi: Tamale feera duri

 Banki tuma duri 
Tamali nyɛla tiŋ sheli Banki tuma duri ni zooi pam, shɛŋa nyɛla Gomnanti ni su shɛli ka shɛŋa nyɛ salinima gba ni su shɛli. Banki shɛŋa din be Tamali n-nyɛ Ghana Commercial Bank Ltd (GCB), National Investment Bank ni Zenith Bank.

 Karimmi pahi: Tamale banki tuma duri

 Alepile paaki 
Alepile paaki nyɛla bɛ ni daa zali ka di yabili nyɛ din kpaŋsiri linjimanima tuma dunia tɔbu shɛli din daa ŋme m-pahiri ayi la saha (World War II). Matuuka yiɣirigu lubu shee polo daa nyɛla bɛ ni bɔ shɛli Nyohini, kamani maali ayi Nuzaa Tamali yaɣili December,1940. Tuuli Gomnanti zaŋ ti Ghana tingbani daa dihi o nuu gbana zuɣu ni bɛ mɛ airport shɛli din nyɛ din ni tooi yi Dunia luɣili kam ni di zaŋ zali linjimanima maali pinyini Tamali wulimpuhili ni di zaŋ baŋsi di sochibisi zaashee/anfaani. Di ni daa pili viɛnyɛla maa zuɣu, di daa ti chemi zali ni bɛ ni daa ŋme m-paai gomnanti di saha maa yuuni 1996 la.

 Alaafee tuma duri 
Tamali nyɛla tiŋ shɛli din mali alaafee tuma duri pam, di shɛŋa n-nyɛ;

 KABSAD Scientific Hospital 
 Kalpohini Health Centre 
 Bagabaga CHPS Zone
 Tamale West Hospital
 Tamale Central Hospital
 Bilpiela Health Centre
Kpanvo CHPS Zone
Vittin RCH 
Malshegu CHPS Zone
Garizegu CHPS Zone
Lahagu CHPS
DUNGU CHPS ZONE 
Habanna Medical Center
Rabito Clinic 
God's care community hospital
Nyohini clinic 
Gbambaya clinic
Marshal Medical Centre Limited
Mansusu Clinic and Diagnostic Centre
St Lucy Polyclinic

 Tuunshɛŋa din na tumda 

 Tamale interchange din saɣi naabu kaman vaabu pihinii pubu kobgi puuni. Tahama beni n wuhi ni tuma ŋɔ nyɛla din yɛn naai yuuni 2021 bahigu.
 Tamale International Airport phase two la nyɛla beni na tumdi shɛli. 
 Vitting Harbour & Mall 

 Saamba Du' gbɛra 

1. Picona Hotel
2. Radarch Lodge and Conference Centre
3. Miricha Hotel
4. Nim Avenue

5. Modern City Hotel

6. Sabonkudi estates

7. Regal hotel

8. Target Hills hotel

9. Pioneer lodge

10. B Sheini hotel

11. Naat guesthouse

12. Ganaa hotel

13. Global dream hotel

14. Mariam hotel

15. Walji lodge

 Anfoonima 

 Kundivihira 

Pubu:Ghana bɔba tinzuɣa
Pubu:C-Class
Pubu:Tiŋsi
Pubu:Africa
Pubu:Lahabaya zaa